Diari Oficial de la Generalitat Valenciana


Sumari del DOGV 9714, del 30-10-2023 (2023/10399)

RESOLUCIÓ 1046/2023, de 10 de octubre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'amplia la composició del Consell de Participació d'aquesta Agència.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9714

Data del DOGV
:   30-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10795


Data del document
:   10-10-2023

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ 1046/2023, de 10 de octubre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'amplia la composició del Consell de Participació d'aquesta Agència. [2023/10132]  
El Consell de Participació de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència) va ser creat mitjançant Resolució de 12 de febrer de 2019, del director (DOGV 8492, 22.02.2019 i BOCV 346, 22.02.2019), en la qual també es va obrir termini per a la presentació de candidatures per a ocupar les seues vocalies en representació d'organitzacions cíviques.  
Aquest consell es regeix per l'esmentada resolució i pel que es disposa en els articles 24 a 26 del Reglament de funcionament i règim interior de 27 de juny de 2019, de l'Agència (DOGV 8582, 02.07.2019).  
  
En concret, la seua composició es regula en l'article 25 del citat reglament, en l'apartat 1.c del qual disposa que el Consell de Participació, en ple, queda integrat per vocalies, formades per persones representants d'organitzacions cíviques de caràcter social que treballen contra el frau i la corrupció en la Comunitat Valenciana o que tenen entre els seus fins la transparència de l'activitat pública, el bon govern i la defensa dels drets dels ciutadans dins d'aquest àmbit al llarg del territori de la Comunitat.  
Mitjançant Resolució núm. 39/2023, de 20 de gener, del director de l'Agència, es va renovar la composició del Consell de Participació, de conformitat amb l'apartat 3 de l'article 25 del seu Reglament (DOGV 9523, 31.01.2023 i BOCV 310, 09.02.2023). Aquesta composició va ser objecte de modificació a través de Resolució núm. 368/2023, de 13 d'abril (DOGV 9585, 28.04.2023 i BOCV 328, 05.05.2023), a conseqüència de la incorporació al Consell d'una nova organització cívica.  
  
Amb data de 5 d'octubre de 2023, la Societat Espanyola d'Avaluació de Polítiques Públiques, organització sense ànim de lucre, d'àmbit nacional, l'objecte de la qual és contribuir al desenvolupament a Espanya d'una cultura de l'avaluació de polítiques públiques com a instrument fonamental de la millora de l'eficàcia i utilitat social de l'activitat de les administracions públiques, va presentar proposta motivada de candidatura per a participar en qualitat de membre en el Consell de Participació de l'Agència, junt a la designació de les persones representants d'aquella en aquest Consell i altres documents requerits, conforme al que es preveu en el disposició addicional primera de l'avantdita Resolució de 12 de febrer de 2019, del director de l'Agència.  
Per això, en virtut del que s'estableix en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en virtut de les funcions arreplegades en l'article 25.2 i 13.1.m) del seu Reglament de funcionament i règim interior, resolc:  
  
Primer  
Ampliar la composició del Consell de Participació de l'Agència de Prevenció i Lluita contra el Frau i la Corrupció de la Comunitat Valenciana, aprovada per Resolució núm. 39/2023, de 20 de gener, que va ser modificada per Resolució núm. 368/2023, de 13 d'abril, afegint, en l'apartat d de l'annex, una nova vocalia a favor de la Societat Espanyola d'Avaluació de Polítiques Públiques.  
  
Segon  
La present resolució es publicarà en el Butlletí Oficial de les Corts Valencianes i en el Diari Oficial de la Generalitat Valenciana.  
  
València, 10 d'octubre de 2023.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.